Tyburn (elv)

Tyburn er en sideelv til Themsen som i dag går i kulvert gjennom de vestlige delene av sentrale London. Den kommer fra høydedragene ved Hampstead, renner gjennom Regents Park og St. James's Park, under Buckingham Palace og ut i Themsen i Pimlico nær Vauxhall Bridge.

Mens områdene utafor City of London ennå ikke var bymessig bebygd, rant Tyburn ut i våtmarkene langs Themsen sør for dagens Green Park. Her delte den seg i to løp; et som rant ut nord for dagens Whitehall og et sør for der parlamentet ligger i dag. Mellom disse to løpene hadde det danna seg en grusrygg – Thorney – som Westminster Abbey ble anlagt på.

Fra 1200-tallet ble Tyburn tatt i bruk som vannkilde for byens befolkning. Vannet ble ledet gjennom uthulte almestokker fram til vannposter. Etter hvert som byens befolkning vokste, og de mer bynære elvene Themsen, Walbrook og Fleet – foruten kilder som Goswell og Clerkenwell – ble mer og mer forurensa, ble vannet fra den mer avsidesliggende Tyburn stadig viktigere. Vann fra Tyburn ble ledet fram til et reservoar, omtrent der Bond Street undergrunnsstasjon ligger i dag. Herfra ble det ført i lærrør til Cheapside inne i byen. En annen ledning, bygd av William Lamb forsynte Holborn. Denne lever videre i gatenavnet Lamb's Conduit Street. Lambs Conduit Street]</ref> Londons vannforsyning undergikk en radikal forbedring med bygginga av New River i 1613, og Tyburn kunne oppgis som drikkevannskilde og uten motforstillinger omgjøres til den underjordiske kloakken den er i dag.

Tyburn ble også et navn på området omkring elva, men dette har gått mer ut av bruk til fordel for Marylebone og Mayfair. Oxford Street het tidligere Tyburn Road og Park Lane Tyburn Lane. Tyburn var ellers mest kjent som rettersted for grevskapet Middlesex mellom 1100- og 1700-tallet, og  the Tyburn Tree var den folkelige betegnelsen på galgebakken som opprinnelig lå ved elvebredden, men som på 1500-tallet ble flyttet dit Marble Arch ligger i dag.

Tildekket av betong, murstein, parkanlegg og veier flyter dagens Tyburn hele veien gjennom rør i bakken, inkludert en del under Buckingham Palace, og dets løp har vært benyttet som lokal kloakk tilknyttet Londons kloakksystem.«Tyburn River», London’s Lost Rivers Marylebone Lane (W1) følger Tyburns løp gjennom MaryleboneBarton, Nicholas (1962): The Lost Rivers of London: A study of their effects upon London and Londoners, and the effects of London and Londoners upon them. Historical. ISBN 0-948667-15-X. og buer seg derfor, i en bydel der andre gater går i rett linje.<Ref>[https://www.atlasobscura.com/places/river-tyburn-conduit Elven Tyburns løp, Atlas obscura

 Referanser 

 Eksterne lenker 
 Silent UK - Urban Exploration: River Tyburn. SilentUK.com. 2009

Kategori:Elver i London
Kategori:City of Westminster
Kategori:Kloakk